Diari Oficial de la Generalitat Valenciana


Sumari del DOGV 9552, del 13-03-2023 (2023/2578)

Extracte de la Resolució de 23 de febrer de 2023, del rector de la Universitat Politècnica de València, per la qual es convoca el dèneu concurs «Cota 0. El formigó com a paviment UPV» de la Càtedra Blanca de València, per a l'any 2023.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2578


Data del document
:   28-02-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 23 de febrer de 2023, del rector de la Universitat Politècnica de València, per la qual es convoca el dèneu concurs «Cota 0. El formigó com a paviment UPV» de la Càtedra Blanca de València, per a l'any 2023. [2023/2578]  
BDNS (identif.): 680350.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/680350  
  
Primer. Beneficiaris  
Podran participar en el present concurs totes aquelles persones o col·lectius que compleixin els següents requisits:  
Tots els alumnes de la Universitat Politècnica de València, matriculats en alguna assignatura de les diferents titulacions de la UPV, en qualsevol de les respectives ofertes formatives (grau, màster o doctorat). D'ofici, a la fase d'inscripció, la UPV accedirà a aquesta informació, llevat que l'interessat manifesti expressament la seva oposició, cas en què haurà d'aportar el justificant de matrícula.  
La participació pot ser individual o per equips. En el cas de propostes en grup, cadascuna de les persones que el compongui haurà de complir els requisits de la participació individual. El grup designarà un portaveu, que serà l'encarregada de fer les possibles consultes i de recollir el material.  
Cada participant, pertanyi o no a un grup, podrà presentar una única proposta.  
El nombre de propostes es limita a un nombre total de 25, podent estar constituïdes cadascuna, per una persona o un grup.  
  
Segon. Objecte  
La Càtedra Blanca València en el seu objectiu de fomentar el coneixement i el desenvolupament del ciment blanc, estableix aquest concurs anual perquè els alumnes de la Universitat Politècnica de València desenvolupin un tema de disseny arquitectònic específic des d'una perspectiva pràctica: experimentant amb un material proporcionat l'empresa Çimsa Cementos Espanya SAU.  
En aquesta edició es presta una atenta mirada cap a terra, cap al disseny de les peces que defineixen el pla de cota 0. Independentment de les seves qualitats funcionals de resistència, durabilitat o comoditat, el paviment influeix en la creació de la imatge de la ciutat.  
També planteja inconvenients, com l'accessibilitat de vianants o la contribució a problemes mediambientals, derivats d'una impermeabilització excessiva de l'espai públic, generant l'efecte illa de calor que afecta directament el confort dels habitants i evidencia l'obsolescència d'algunes peces i solucions.  
Per tot això, a la XIX Convocatòria del concurs CBV s'anima els participants a repensar les solucions existents de Paviment de formigó, per així reinventar i dissenyar una alternativa actualitzada per a un element arquitectònic tan important en la creació de ciutat. Addicionalment, la peça o peces dissenyades s'hauran de pensar per a un lloc concret: el campus de la Universitat Politècnica de València (UPV) en les múltiples casuístiques. Així, el disseny haurà de resoldre diferents solucions i trobades de la cota zero: paviments continus, paviments intercalats amb elements vegetals com a gespa o jardineres, paviment del límit, paviment de drenatge…. La peça, i les possibles variants, hauran de permetre organitzar un tapís que respongui a les diferents necessitats del campus UPV i que sigui imatge de la UPV.  
La solució dissenyada pot emprar una única peça, que es pot disposar (o no) de diverses maneres, o estar composta per diverses peces diferents que es combinen entre si. La validesa de la peça (o peces) proposada/s haurà de demostrar-se aplicant-la en una solució gràfica d'una superfície mínima de 12 m² i amb una solució física de maqueta a escala 1:1 o 1:2, depenent de la magnitud de la proposta. Caldrà, doncs, explorar les diferents possibilitats d'agrupació i combinació d'aquesta peça o peces per formar diferents solucions de paviment, com ara la seva aplicació en entorns més urbans (places, carrers), o de transició amb espais més naturals (passeigs), parcs,…).  
En definitiva, es tracta del disseny d'una o diverses peces modulars i versàtils que serveixin per pavimentar diversos tipus de superfícies i que siguin identificatives de la UPV.  
Seguint el plantejament de l'edició anterior, en aquesta convocatòria també es proposa que els participants treballin el material d'una manera més directa, pràctica i experimental.  
  
València, 28 de febrer de 2023.- El rector de la Universitat Politècnica de València: José Esteban Capilla Romá.